Nos frater Petrus humilis prior Ledonis notum facimus universis presentibus et futuris quod Hugueta quondam filia Johannis de Ledone dicti Julin quondam uxor Johannis de Rette domicelli sciens, prudens et spontanea in ultima voluntate dedit, tradidit et concessit pro remedio anime sue et antecessorum suorum in puram et perpetuam elemosinam Deo et beate Marie Miratorii et fratribus ibidem Deo servientibus quinque salorios murie in puteo Ledon[…] que sibi iure hereditario competebant. Hac autem donationem laudavit, confirmavit et approbavit prefatus Johannes vir eius, prohibens sub attestatione divini judicii ne aliquis heredum seu suscessorum suorum aut alius quilibet dictos Miratorienses pro dictis quinque saloriis inquietaret in aliquo tempore aut eciam molestaret. In cuius rei testimonium sigillum nostrum presentibus litteris duximus apponendum. Datum anno Domini Mo CCo sexagesimo primo mense julio.